CELEX: 62015CN0650
Language: mt
Date: 2015-12-04 00:00:00
Title: Kawża C-650/15 P: Appell ippreżentat fl-4 ta’ Diċembru 2015 minn Polyelectrolyte Producers Group GEIE (PPG), SNF SAS mis-sentenza mogħtija mill-Qorti Ġenerali (Il-Ħames Awla, Awla Estiża) fil-25/09/2015 fil-Kawża T-268/10 RENV, Polyelectrolyte Producers Group GEIE (PPG), SNF SAS vs European Chemicals Agency (ECHA)

8.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 48/25
            
         Appell ippreżentat fl-4 ta’ Diċembru 2015 minn Polyelectrolyte Producers Group GEIE (PPG), SNF SAS mis-sentenza mogħtija mill-Qorti Ġenerali (Il-Ħames Awla, Awla Estiża) fil-25/09/2015 fil-Kawża T-268/10 RENV, Polyelectrolyte Producers Group GEIE (PPG), SNF SAS vs European Chemicals Agency (ECHA)
   (Kawża C-650/15 P)
   (2016/C 048/30)
   Lingwa tal-kawża: l-Ingliż
   
      Partijiet
   
   
      Appellanti: Polyelectrolyte Producers Group GEIE (PPG), SNF SAS (rappreżentanti: R. Cana, avukat, D. Abrahams, barrister, E. Mullier, avukat)
   
      Partijiet oħra fil-proċedura: Aġenzija Ewropea għas-Sustanzi Kimiċi (ECHA), ir-Renju tal-Pajjiżi l-Baxxi, il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali fil-Kawża T-268/10 RENV;
            
         
               —
            
            
               tannulla l-att ikkontestat;
            
         
               —
            
            
               sussidjarjament, tibgħat il-kawża lura lill-Qorti Ġenerali sabiex taqta’ r-rikors għal annullament tal-appellanti;
            
         
               —
            
            
               tikkundanna lill-appellati sabiex iħallsu l-ispejjeż ta’ dawn il-proċeduri, inklużi l-ispejjeż tal-proċeduri quddiem il-Qorti Ġenerali.
            
         
      Aggravji u argumenti prinċipali
   
   L-appell huwa ppreżentat kontra d-deċiżjoni tal-Qorti Ġenerali fil-Każ T-268/10 RENV li ċaħdet l-azzjoni tal-appellanti għall-annullament tad-deċiżjoni tal-Aġenzija Ewropea għas-Sustanzi Kimiċi (“ECHA”), sabiex tiġi identifikata l-akrilammid bħala sustanza li tissodisfa l-kriterji stabbiliti fl-Artikolu 57 tar-Regolament Nru 1907/2006 (1) dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi konformement mal-Artikolu 59 tar-Regolament Nru 1907/2006.
   L-aggravji li bbażaw ruħhom fuqhom l-appellanti jistgħu jiġu riassunti kif ġej:
   
               1.
            
            
               il-Qorti Ġenerali wetqet żball ta’ liġi billi interpretat b’mod żbaljat ir-Regolament REACH fl-interpretazzjoni tagħha tad-definizzjoni ta’ “sustanza intermedja” fl-Artikolu 3(15) tar-Regolament Reach
               
                           a)
                        
                        
                           billi interpretat l-użi finali tas-sustanza sintetizzata bħala kriterju ta’ esklużjoni li jmur kontra r-redazzjoni ċara tal-Artikolu 3(15);
                        
                     
                           b)
                        
                        
                           billi interpretat id-definizzjoni ta’ “sustanza intermedja” b’mod li jmur kontra l-fini tad-dispożizzjonijiet tar-Regolament REACH; u
                        
                     
                           c)
                        
                        
                           billi naqset milli tevalwa indipendentement, u billi bbażat ruħha fuq id-dispożizzjonijiet irrilevanti tal-Anness 4 tal-Gwidi dwar is-Sustanzi Intermedji tal-ECHA;
                        
                     
         
               2.
            
            
               il-Qorti Ġenerali kisret l-obbligu ta’ motivazzjoni billi naqset milli tindirizza l-argument tal-appellanti li l-Artikolu 2(8)(b) tar-Regolament REACH ikopri t-Titolu VII tar-Regolament REACH fl-intier tiegħu;
            
         
               3.
            
            
               il-Qorti Ġenerali wetqet żball tal-liġi billi interpretat b’mod żbaljat ir-Regolament Reach sa fejn iddeċideit li s-sustanzi intermedji ma humiex eżenti mill-Artikolu 59 tar-Regolament REACH;
            
         
               4.
            
            
               il-Qorti Ġenerali wetqet żball tal-liġi billi ddeċidiet li l-appellata ma wetqitx żball manifest ta’ evalwzzzjoni billi naqset milli tieħu inkunsiderazzjoni l-informazzjoni fl-Anness XV tar-Regolament REACH;
            
         
               5.
            
            
               il-Qorti Ġenerali wetqet żball tal-liġi fl-evalwazzjoni tal-proporzjonalità tal-att ikkontestat; u
            
         
               6.
            
            
               il-Qorti Ġenerali kisret l-obbligu tagħha ta’ motivazzjoni billi naqset li tindirizza l-miżuri inqas oneriżi mressqa mill-appellanti.
            
         
      (1)  Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni
   
      ĠU L 396, p. 1.